《甲子立秋前十日载酒李尔明洞天书屋玩月题赠》
明代·邓云霄

闲房曲径漫夷犹，花石阴森处处幽。地近玄亭堪载酒，云开素月正迎秋。

人间万事杯中了，海上三山象外求。怪底园林藏洞府，知君心自有天游。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。